alexandrainst/scandi-wiki huggingface dataset:
Helge Klæstad

Helge Klæstad (født 6. desember 1885 i Levanger, død 1965) var en norsk høyesterettsdommer og folkerettsspesialist. Han var Norges første dommer ved Den internasjonale domstolen i Haag i årene 1946-1961 (den andre var Jens Evensen). Fra 1958 til 1961 var han rettspresident, det vil si domstolens leder.

Høyesterettsdommer 
Da Norges Høyesterett etter den tyske okkupasjonen av Norge under andre verdenskrig fant å måtte vurdere om den kunne fortsette sin virksomhet, var det Klæstad som utredet Høyesteretts folkerettslige stilling for kollegene. (Haag-konvensjonens artikkel 43 sier at det okkuperte landets lover skal respekteres så lenge ingen absolutte hindringer står i veien.) 

I første omgang ble konklusjonen at høyesterettsdommerne fant å kunne bli værende i sine embeter så lenge de fortsatt kunne dømme etter norsk rett. Mot slutten av det første okkupasjonsåret, 21. desember 1940, fratrådte likevel samtlige medlemmer av Høyesterett sine embeter, etter at Josef Terboven hadde gitt sine kommissariske statsråder fullmakter som stred mot Haag-konvensjonen.

Fiskeriforhandlingene på 1920-tallet 
Klæstad hadde tidligere vært medlem av den norske delegasjonen til forhandlingene om fiskerigrensen i 1924. Delegasjonens oppgave var å få gjennomslag for stortingsflertallets standpunkt, som var en firemilsgrense. Da den norske delegasjonslederen, professor Johan Hjort, likevel ga uttrykk for at han personlig var tilhenger av en tremilsgrense, forlot Klæstad delegasjonen.

Rettspresident Helge Klæstad og fru Lalla Klæstads legat 
Fra legatet deles ut  til  kroner til fordel for unge musikere hvert halvår fordelt på flere andeler til videregående utdannelse eller til innkjøp av instrumenter. Søkere må ha avsluttet vanlig ordinær musikkutdannelse eller ha debutert og ha markert seg positivt. Søknadsfristene er 2. mai og 2. nov.

Referanser

Eksterne lenker 
 Om legatet hos musikkguiden.no

Norske høyesterettsdommere
Personer fra Levanger kommune
Onar Åm

Onar Åm (født 3. januar 1973) er en norsk ingeniør, forfatter og skribent som er grunnlegger av og redaktør av Ekte Nyheter. Han har vært entreprenør hele sin karriere hvor han arbeider med teknologiutvikling og er utdannet som ingeniør.

Virke 
Åm er blant annet aktiv i offentlig debatt i Norge og internasjonalt. Han har vært aktiv i klimadebatten, og er kritisk til Al Gore, FNs klimapanel og deres påstander om global oppvarming. Han skriver per 2018 for amerikanske Liberty Nation. i tillegg til å ha grunnlagt og virke som redaktør for Ektenyheter. 

Åm har bidratt til Det Liberale Folkepartiets tidsskrift Liberal. Han stilte til valg for partiet i 2009 og 2013. Åm er initiativtaker til Free State Initiative, en organisasjon som ønsker å opprette en fristat innenfor grensene til en allerede eksisterende stat.

Høsten 2017 ble Onar med å starte den politiske podcasten Tankekrim sammen med folk fra Ektenyheter miljøet.

Ifølge bloggen regner han seg selv som liberalist.

Bibliografi 
 
 Kunsten å krige (2008).

Referanser

Eksterne lenker 
 
 
 Artikler av Åm på forskning.no
 ektenyheter.no, nettavis stiftet av Onar Åm i 2010
 «Kampen om klimaet» i Dagbladet Magasinet
 Free State Initiative
 https://www.libertynation.com/

Norske forfattere
Norske liberalister
Fredrik William Henriksen

Fredrik William Henriksen (født 15. juli 1978) er en norsk fotballspiller. Han spiller for Fløy og er angrepsspiller. 

Henriksen gikk til  fra Fløy sommeren 2008. Han har tidligere spilt for Donn, Randesund og Kjelsås, i tillegg til to tidligere perioder i Start.

Referanser

Eksterne lenker 
 
 Profil på nifs.no

Norske fotballspillere
Fotballspillere for Idrettsklubben Start
Fotballspillere for Fløy
Fotballspillere for Randesund IL
Fotballspillere for Kjelsås Fotball
Per Kirkeby

Per Kirkeby (født 1. september 1938 i København, død 9. mai 2018) var en dansk maler, dikter, forfatter, grafiker og billedhugger.

Han studerte til å bli geolog ved universitetet i København 1957–1964 og var på ekspedisjon på Grønland i 1958. I 1962 ble Kirkeby medlem av den nystartede kunstnergruppen Den eksperimentelle kunstskolen i København. Han utførte skolearbeider i maling, grafisk kunst, åtte millimeter film og performance-stykker. I 1978 ble han utnevnt til professor ved Kunstakademie Karlsruhe, og i 2000 mottok han et professorat ved Städelschule i Frankfurt am Main.

Som kunstner startet Kirkeby med popkunst, og deltok i Fluxus-gruppen. I 1968 laget Kirkeby sin første kortfilm under innflytelse av Andy Warhols filmteori.

I 1974 holdt han sin første utstilling på Galerie Michael Werner i Köln og publiserte Fliegende Blätter. I 1977 holdt Kirkeby en enmannsutstilling i Museum Folkwang i Essen med malerier, mursteinsskulpturer og bøker. Sammen med Bjørn Nørgaard laget han happenings og filmer. Han laget oljemalerier, bronseskulpturer og mursteinsskulpturer.

Kirkeby utsmykket i de senere årene blant annet loftet i Den sorte diamant og laget bronseskulpturer til operaen i København. I flere av hans verker ses kristne symboler. Han bidro til Skulpturlandskap Nordland med «Varde» i Meløy.

Kirkeby ga også ut dikt og romaner. Fra 1982 var han medlem av Det Danske Akademi. I 1988 utga han bøker med essays om Delacroix, Manet samt Picasso.

Priser, utmerkelser og stipend (utvalg) 
 1987 – Thorvaldsenmedaljen
 1990 – Art Prize of NORD/LB
 1990 – Prins Eugen-medaljen
 1996 – Coutts Contemporary Art Foundation Award
 1996 –  Henrik Steffens-prisen
 1997 – Dannebrogordenen
 2001 – Medaljen Ingenio et arti
 2003 – Ole Haslunds Kunstnerfond
 2003 – Herbert Boeckl-Preis
 Statens Kunstfonds hædersydelse

Referanser

Eksterne lenker 
 
 
 
 

Danske forfattere
Danske malere
Danske grafikere
Danske billedhuggere
Danske regissører
Dannebrogordenen
Medlemmer av Det Danske Akademi
Medlemmer av Kungliga Akademien för de fria konsterna
Statens Kunstfonds hædersydelse
Mottakere av Thorvaldsenmedaljen
Mottakere av Ingenio et arti
Personer fra København
Skulpturlandskap Nordland
Burg Frankenstein

Burg Frankenstein er en borg som ligger på en bakketopp i kommunen Mühltal, omtrent 5 kilometer syd for Darmstadt i Tyskland. Borgen ble bygget av Konrad Reiz von Breuberg før 1250. I dag gjenstår bare to tårn og et kapell.

Enkelte mener at slottet og sagnene rundt det har hatt innflytelse på Mary Shelleys forfatterskap, uten at det skal finnes bevis for dette.

Eksterne lenker
 Burg Frankenstein Event & Restaurant
 Burg Frankenstein

Frankenstein
Byggverk i Hessen
Landkreis Darmstadt-Dieburg
Ruiner i Tyskland
Kompleks effekt

Innen elektrisitetslære er kompleks effekt summen av den virkelige, aktive effekten og den imaginære, reaktive effekten som omsettes i en krets. Reaktiv effekt oppstår i vekselstrømskretser når strømmen er ute av fase med spenningen, det vil si at noe energi vekselvis blir tatt opp og avgitt igjen.

Spoler og kondensatorer
 Strømmen gjennom en ideell spole er faseforskjøvet 90° bak spenningen over den (Null motstand og positiv reaktans).
 Strømmen gjennom en ideell kondensator er faseforskjøvet 90° foran spenningen over den (Null motstand og negativ reaktans).
 En krets kan ha både motstand  og reaktans . Impedansen .
 Se impedans for utregning av reaktans og induktans.

Definisjoner
 Faseforskyvning mellom strøm og spenning: 
 Aktiv effekt: 
 Reaktiv effekt: 
 Kompleks effekt: 
 Tilsynelatende effekt: 
 I tillegg: , der  er komplekskonjugatet av strømviseren.

der de reelle tallene:
  og  er effektivverdier av henholdsvis spenning og strøm.
  og  er henholdsvis spenningens og strømmens konstante relative fasevinkler.
  er den imaginære enheten.

Enhet
Aktiv effekt: Watt
Reaktiv effekt: VAr
Kompleks eller tilsynelatende effekt: VA (Volt-ampère)

Legg merke til
 Aktiv eller gjennomsnittlig effekt er kretsens netto tilførte effekt i løpet av en hel periode.
 Reaktiv effekt er effekten som i løpet av en hel periode går inn og ut igjen av kretsen uten å bli forbrukt eller skapt i kretsen.
 Analogt med aktiv effekt, sier man at en krets forbruker eller avgir reaktiv effekt når man mener at kretsen henholdsvis har positiv eller negativ reaktans. Mer pedagogisk er det å si at kretsen er enten induktiv eller kapasitiv.
 Selv om den reaktive effekten ikke gjør arbeid i kretsen, belaster den strømnettet og bidrar til overføringstap i strømnettet.
 Kretsens reaktans kan nøytraliseres av en motsatt reaktans i seriekobling.
 For likestrømskretser og resistive kretser er kompleks og aktiv effekt det samme og kalles da bare effekt. Det er fordi reaktansen, og følgelig den reaktive effekten, er null.
 Komplekse størrelser ment til å beskrive vekselstrømskretser er kun matematiske hjelpemidler som gjør det mulig å overføre problemer i tidsplanet til det komplekse tallplanet. Disse størrelsene er avledet av differensialligninger som representerer fysikalske lover.

Se også
Impedans

Elektrisk energiteknikk

en:AC power#Real, reactive, and apparent powers
Fylkesvei 6704

Fylkesvei 6704 (Fv6704) går mellom Brøttem og Bjørklia i Trondheim kommune.

Før Trøndelag fylke ble opprettet 1. januar 2018 hadde veien betegnelsen Fylkesvei 926 (Sør-Trøndelag).

Kommuner og knutepunkter

Endepunkt Bjørklia

Eksterne lenker 
 Vegvesenets vegkart 
 

Fylkesveier i Trondheim
Kar

Ordet kar har ulike betydninger:

 en kar – en (voksen) mann
 et kar – en beholder til oppbevaring av væske, salt eller lignende; herunder
 et badekar
 et ålekar
 et øsekar
 et brukar – et fundament til en bru; herunder
 et landkar

Anatomi 
 et kar – i stenglene av karplanter en kanal for indre transport av vann
 et blodkar
 et lymfekar

Militærvesen 
Karabiner 98k, ofte forkortet Kar98.
King's African Rifles, et britisk regiment i Øst-Afrika fra 1902 til dekolonialiseringen på 1960-tallet.
King's American Regiment, et britisk regiment i Amerika under den amerikanske uavhengighetskrigen
Hunmin Jeongeum

Hunmin Jeongeum (eller de korrekte lyder til instruksjon av folket) ble nedskrevet i september eller oktober 1446 som et nytt og eget skriftspråk for den koreanske befolkningen. Skriftspråket ble oppkalt etter navnet på publikasjonen, men ble senere kjent som hangul. Språket ble konstruert av Kong Sejong den store slik at folk som ikke var kjent med koreansk med kinesiske tegn (hanja), fikk en korrekt og enkel måte å lese det koreanske språket på. Han møtte sterk opposisjon fra sine egne boklærde i Jiphyeonjeon samt fra de øvrige skriftlærde på denne tiden.

Den antatte publiseringsdagen, 9. oktober, er i dag markert som Hanguldagen i Sør-Korea.

Innhold
Publikasjonen inneholder et forord av forfatteren, samt bokstavene (jamo) og en enkel beskrivelse av hvordan de høres ut. Dette blir senere supplert med et lengre dokument som kalles Hunmin Jeongeum Haerye. For å skille dette fra det opprinnelige dokumentet Hunmin Jeongeum, blir det av og til kalt for «Eksempler og betydning av Hunmin Jeongeum» (훈민정음예의본 ; 訓民正音例義本).

Første avsnitt avslører Kong Sejong motivasjon for å skape hangul. Utdrag fra Eonhaebon:

Eldre Hangul:

På hanja og eldre Hangul:

Oversatt:
Fordi det nasjonale språket høres annerledes ut enn kinesisk, er det ikke samsvar mellom talespråket og de kinesiske tegnene. derfor, når den uvitende vil kommunisere, så kan mange av dem ikke oppnå sine intensjoner. Fordi dette gjør meg trist, har jeg nylig laget 28 bokstaver. Det er min mening at alle skal kunne lære disse bokstavene enkelt slik at de kan bruke de med letthet hver dag.

Versjoner
Manuskriptet til den orgiginale Hunmin Jeongeum bestod av to versjoner:
 Sju sider med hanja og skrevet i Klassisk kinesisk, unntatt der hangul-bokstavene er beskrevet. Tre kopier har overlevd:
 Et eksemplar funnet i begynnelsen av Haerye kopi
 Et eksemplar inkludert i Sejong Sillok (세종실록; 世宗實錄; «Sejong-historien»), Volume 113.
 Eonhaebon, 36 sider med en oppsummering på hangul og det øvrige på hanja der hangul skrives med noe mindre bokstaver under til høyre for hanja-tegnene. Hangul ble skrevet med både fjærpenn og geometrisk. Fire gjenværende kopier:
 I begynnelsen av Weorin Seokbo (월인석보; 月印釋譜), et sammendrag av en Buddhist-tekst
 En hos Park Seungbin
 En hos Kanazawa, en japaner
 En hos Japanese Ministry of Royal Affairs

I Kansong kunstmuseum (간송 미술관; 澗松 美術館), er dette Sør-Koreas nasjonalskatt nummer 70, og det har vært en del av UNESCOs «Memory of the World Register» siden oktober 1997.

Se også
 Koreansk språk

Referanser

Eksterne lenker 

 Scannet orgiginal 
 The Hunmin Chongum Manuscript (UNESCO)
 National Memory Heritage Service  med bilder av boka

Koreansk litteratur
Koreansk
Litteraturhistorie
Bøker fra 1446
Jawheni Hutarovitsj

Jawheni Hutarovitsj, hviterussisk Яўген Гутаровіч - Jawhjen Hutarovitsj (født 29. november 1983 i Minsk) er en hviterussisk profesjonell syklist, som sykler for Bretagne-Séché Environnement.

Seire 

2006
 To etappeseire Circuit des Ardennes
 Etappeseier Tour Alsace
 To etappeseire Tour de la Manche
2007
 Etappeseier Tour de la Poitou-Charentes
2008
  Hviterussisk mester i landeveisritt
 Etappeseier Driedaagse van West-Vlaanderen
 To etappeseire Vuelta a Burgos
2009
  Hviterussisk mester i landeveisritt
 Tour de la Somme
 To etappeseire Tour Méditerranéen
 Etappeseier La Tropicale Amissa Bongo
 Etappeseier Circuit de Lorraine
2010
 To etappeseire Tour Méditerranéen
 Etappeseier Circuit de Lorraine
 Etappeseier Polen rundt
 Etappeseier Vuelta a España
2011
 Etappeseier Étoile de Bessèges
 Coppa Bernocchi
 Etappeseier Tour du Poitou Charentes
 Nationale Sluitingprijs – Putte-Kapellen
2012
  Hviterussisk mester i landeveisritt
2014
 Grand Prix de la Somme
  Hviterussisk mester i landeveisritt
 Etappeseier Polen rundt
2015
 Tre etappeseire La Tropicale Amissa Bongo

Referanser

Eksterne lenker 
 
 

Hviterussiske syklister
Deltakere for Belarus under Sommer-OL 2012
Syklister under Sommer-OL 2012
Personer fra Minsk
Fødsler i 1983
Asbjørn Reinkind

Asbjørn Reinkind (født 7. juni 1960) er utdannet siviløkonom fra Norges Handelshøyskole i Bergen.

Han var den første lederen av NHHS-arrangementet NHH-Symposiet, avholdt første gang i 1983.

I 1984 begynte Reinkind i Bergensselskapet Rieber & Søn, i 12 år som leder for Denja og Toro, i perioden 1997–2000 som adm.dir i Hydro Seafood og fra 2002 var han tilbake i Rieber & Søn som konsernsjef.

Da han i 2007 måtte gå fra selskapet fikk han med seg en sluttpakke verdt 5,7 millioner kroner. 3 dager senere solgte han en aksjepost i selskapet verdt 13,4 millioner kroner.

Eksterne lenker 
 Rieber & Søn pressemelding 
 Reinkind dumper Rieber

Norske siviløkonomer fra NHH
Fødsler i 1960
Fluffer

Fluffer er en medarbeider på produksjon av pornofilm, som sørger for de mannlige pornoskuespilleres ereksjon, slik at de er klar til enkelte scener. Ofte skjer det ved oralsex. 

Ifølge flere pornografiske skuespillere, deriblant James Deen  og Keiran Lee  ekisterer ikke "fluffere" innenfor porno-bransjen lenger. Selv om disse oppgavene kan ha eksistert i fortiden, så er ikke denne jobben nødvendig lenger på grunn av medisinske fremskritt, for eksempel Viagra og implantater - eller innenfor proteser.

Eksterne lenker 
Intervju

Pornografi
Russifisering

Russifisering refererer dels til offisielle og uoffisielle politiske intensjoner i Russland og Sovjetunionen, med mål om å spre den russiske majoritetskulturen til minoriteter rundt om i landet. Dette avspeiles blant annet i spredning av det russiske språket, på bekostning av lokale slaviske, uralske og andre minoritetsspråk.

De to hovedretningene av russifiseringen er politikk og kultur. Det hevdes også at tvangforflytninger av folkegrupper til fordel for den russiske befolkningsgruppen også er en slags russifisering. I politikk innebærer det delvis å gi russere høyere embeter og bedre tjenester.

En form av russifiering er å bruke det offisielle kyrilliske alfabetet for språk som opphavelig brukte latinsk alfabet, eksempelvis tatarsk og karelsk.

Russisk politikk
Sovjetunionen
Russisk samfunn
Stortingets ansvarskommisjon

Stortingets ansvarskommisjon er et organ underlagt Stortinget, som skal utnevne fem medlemmer hvert sjette år. Organet har som oppgave å behandle saker om konstitusjonelt ansvar. 

Det er Stortingets ansvarskommisjon som skal utrede om det er grunnlag for å reise tiltale ved riksrett.

Ansvarskommisjonens medlemmer

Per 1. januar 2022 ledes ansvarskommisjonen av Asbjørn Strandbakken (Professor ved Universitetet i Bergen). Kommisjonens øvrige medlemmer er Svein Holden (Partner i Advokatfirmaet Hjort), Marianne Abeler (Partner i Advokatfirmaet Simon­sen Vogt Wiig) og Kristen Ribe (Styremedlem i Politiets Pensjonistlag i Kristiansand). Frem til 2021 var Gunn Karin Gjul femte medlem av kommisjonen, men hun ble løst fra vervet i forbindelse med at hun i oktober 2021 ble utnevnt til ny statssekretær i Kommunal- og moderniseringsdepartementet. Stortingets presidentskap anbefalte i den forbindelse å oppnevne Åsunn Lyngedal (Fakultetsdirektør ved Universitetet i Tromsø) som medlem i Gjuls sted, frem til Gjuls opprinnelige valgperiode løper ut 1. desember 2025.

Referanser

Kilder
Lov om rettergangsmåten i riksrettssaker kapittel 3

Organer underlagt Stortinget
Fettceller

Fettceller er laget av en tynn membran som er fylt med fettsubstans, kalt triglyserider.

Voksne mennesker legger på seg ved at fettcellene som finnes i kroppen blir tykkere. Barn går opp i vekt ved at antallet fettceller i kroppen øker.

Når gamle fettceller blir brutt ned dannes det alltid nye, på den måten er det totale antallet fettceller alltid konstant. Når vi slanker oss får vi ikke færre fettceller, men fettinnholdet i dem blir mindre.

I tillegg til å være energilager, produserer fettceller en rekke proteiner. Fettceller har også endorkine og metabolske roller andre steder i kroppen.

Struktur

Hvite fettceller 
Hvite fettceller en celle av cytoplasma med triglyserider. En typisk fettcelle er 0,1mm i diameter, men dette kan variere fra opptil dobbelt så store til halvparten så små. De hvite fettcellene utsondrer proteinene resistin, adiponectin, leptin og apelin.

Brune fettceller 
Brune fettceller er spesielt utbredt hos dyr i kalde omgivelser. Vi vet at småbarn har brune fettcelle, og at voksne har dette, men det er mer usikkert

Hvordan forsvinner fettcellene fra kroppen? 
Fettceller forsvinner ikke, men de kan bli mindre. Når vi spiser og drikker færre kalorier enn vi forbrenner vil kroppen bruke lagret energi fra fettcellene som drivstoff. Dette er mange kjemiske reaksjoner der man har funnet frem til hva som skal til for å forbrenne fettet og avfallstoffene som oppstår når kroppen tar i bruk fettet som energikilde. 

Av 10kg kroppsfett puster du ut 8,4kg og 1,6kg forsvinner når du tisser eller svetter.

10 kilogram fett har formelen C55H104O6. Det kreves altså 29kg oksygen som vi puster inn. Dette blir da til totalt 28kg karbondioksid (55 CO2) og 11kg vann (52 H2O).

Referanser 

Cellebiologi
helse
Hans Delbrück

Hans Delbrück (født 11. november 1848 i Bergen auf Rügen, død 14. juli 1929 i Berlin) var en tysk historiker og politiker.

Hans Delbrück stammet fra Delbrück-familien. Han studerte historie, og deltok som frivillig i den fransk-tyske krigen. Fra 1874 til 1879 var han lærer for prins Waldemar, kronprins Fredrik Vilhelms sjette barn. I 1885 ble han ekstraordinær professor ved universitetet i Berlin. Han arbeidet særlig med militærhistorie, og regnes som grunnlegger av militærhistorien som en vitenskapelig disiplin.

Fra 1882 til 1885 var Delbrück medlem av underhuset (Preussisches Abgeordnetenhaus) i den prøyssiske landdagen som representant for de frikonservative. Fra 1884 til 1890 var han medlem av Riksdagen. Skjønt han til å begynne med var liberal-konservativ, nærmet han seg siden sosialismen på enkelte punkter. Han avviste militarismen og nasjonalismen under keiser Vilhelm II, og etter utbruddet av første verdenskrig angrep han offentlig den tyske hærledelsen.

Etter krigen angrep han både dolkestøtslegenden, påstanden om at Tyskland hadde eneansvar for krigen, og Versaillestraktaten. Sammen med Max Weber og andre undertegnet han 27. mai 1919 et opprop, hvor de erklærte at Tyskland hadde ført en forsvarskrig mot Russland.

Referanser 

Tyske historikere
Tyske politikere
Personer fra Rügen
Fødsler i 1848
Dødsfall i 1929
John Gustavsen

John Gustav Gustavsen (født  29. mai 1943 i Porsanger) er en norsk forfatter og journalist. Han har særlig fokus på Barents-spørsmål. Gustavsen har utgivelser på norsk hvor noe er oversatt til samisk. Han er publisert i alle riksdekkende aviser og har også skrevet for  Bergens Tidende, Nordlys og Bærums Budstikke. Gustavsen er æresmedlem i Nordnorsk forfatterlag.

Bibliografi

Skjønnlitterære utgivelser 
 Gumpegoddi/Ulvedreperen, 1993, (teaterstykke)  
 Flammen, roman, 1980  
 Alarm over Russevåg, barnebok, 1978  
 Lille Chicago, 1978
 John Savio: en internasjonal kunstner fra Sør-Varanger, (Saviomuseet, 1994)

Faglige utgivelser 
 Trekk fra samisk folkemedisin: noen særtrekk, erfaringer og vurderinger av samenes folkemedisin slik den har blitt praktisert i Finnmark. Grunnfagsoppgave i medisin, 1975 
 Samer tier ikke lenger: om ytringsforbud i sameland, 1980 
 Vi kom først, 1989 
 Med mildvær løsner skred: samisk litteraturhistorie i lommeformat, 1990 
 Samer vi bør vite mer om, 1993

Referanser

Kilder 
 Presentasjon av John Gustavsen i Forfatterkatalogen på Forfattersentrums nettsider

Norske barnebokforfattere
Norske forfattere
Norske romanforfattere
Samiske forfattere
Personer fra Porsanger kommune
Fødsler i 1943
Bernard Berenson

Bernard Berenson (født 26. juni 1865 i Butrimonys i Litauen, død 6. oktober 1959 i Firenze i Italia) var en amerikansk kunsthistoriker som spesialiserte seg på renessansen. Han var en av grunnleggerne av det internasjonale kunstmarkedet for «gamle mestere».

Referanser

Kunsthistorikere
Personer fra Alytus kommune
Taleregistrator

Taleregistrator, på engelsk mer presis kalt cockpit voice recorder, er et instrument for opptak av lyd og tale i et luftfartøys cockpit.

Taleregistratoren tar opp all lyd i cockpit, det vil si kommunikasjon mellom besetningen og mellom besetning og flykontrollen. I likhet med ferdsskriveren er dette instrumenter som kan lette arbeidet for havariinspektørene som etterforsker ulykker og hendelser.

En standard taleregistrator tar opp fire kanaler over en periode på to timer. Opprinnelig var kravet 30 minutter, men dette har vist seg å være utilstrekkelig. I mange tilfeller har det vist seg at de bakenforliggende årsaker til et havari kan ha oppstått mer enn 30 minutter forut for havariet.

De første utgaver av taleregistrator var en enkel båndopptaker, først med en metalltråd, senere magnetbånd.

Begge instrumenter monteres i flyets haleror, et område som erfaringsmessig blir minst utsatt ved flyulykker. Begge instrumentene, som populært kalles «de sorte boksene», tross den sterke oransje farge, skal tåle påkjenningene som kan oppstå ved en flyulykke, typisk  g og temperaturer på over  °C med varighet på en halv til én time. Boksene skal også tåle å ligge under vann en viss tid, typisk én måned.

Flyinstrumenter
Lydopptak

nl:Cockpit voice recorder
ja:ボイスレコーダー#コックピットボイスレコーダー（CVR）
ta:விமானியறை குரல் பதிவி
Marianne Furevold

Marianne Furevold-Boland (født 23. juli 1972) er en norsk programleder og tv-personlighet.

Furevold er ansatt i NRK og har vært programleder for programmet Stå opp og medvirket i Barne-TV-serien Huset med det rare i.

Hun vant Prix Radio for beste radioprogram 2007, med radiodokumentaren Det er ikke jeg som skal straffes. Høsten 2012 ble hun manusforfatter for Barne-TV på NRK Super. Hun er prosjektleder på den prisbelønte ungdomsserien Skam som handler om ungdommene ved Hartvig Nissens skole i Oslo.

TV-opptredener 
 Huset med det rare i (1992–2004)
 Loftet med det rare i (1993)
 Boioioiing (2000)
 Uhu! (2001)
 Stå opp! (2001–2004 og 2011–2012
 Julemorgen (1997 og 2005)
 Beat for beat  (2007)
 NRK Supers Påskekrim (2012–2013)
 Popstokk (2012)

Eksterne lenker 
 
  Skulle tøffe seg under fødselen Mamma
  Hvordan klarte SKAM å lage TV for ungdom?  NRK Radio

Programledere for NRK
Saxo Bank

Saxo Bank er en dansk investeringsbank. Selskapet ble stiftet av Lars Seier Christensen, Kim Fournais og Marc Hauschildt som et online-selskap i 1992 under navnet Midas Fondsmæglerselskab. Da banken ble tildelt full europeisk bankstatus i 2001 skiftet den navn til Saxo Bank.

Eksterne lenker
 

Danske banker
Selskaper etablert i 1992
1992 i Danmark